李襲吉

李襲吉（?－906年(天祐3年)），五代十国后唐著名幕僚。父圖，洛陽人，或曰唐相林甫之後也。乾符中，襲吉舉進士，為河中節度使李都搉鹽判官。後去之晉，晉王以為榆次令，遂為掌書記。遷節度副使，官至諫議大夫。襲吉為人恬淡，以文辭自娛，天祐三年卒。以盧汝弼代為副使。莊宗即位，贈襲吉礼部尚书、汝弼兵部尚书。

五代幕僚
五代之初，各方鎮猶重掌書記之官，蓋群雄割據，各務爭勝，雖書檄往來，亦恥居人下。覘國者，並於此觀其國之能得士與否。一時遂各延致名士，以光幕府。然藩镇皆武夫，恃權任氣，又往往淩蔑文人，或至非理戕害。是時藩郡凡奏刑殺，皆順其命，故當時從事鮮賓客之禮，重足一跡事之，猶不能免禍。士之生於是時者，縶手絆足，動觸羅網，不知何以全生也。

書檄冠於一時
襲吉為李克用書記，克用討王行瑜而不得入覲，襲吉為作表云「穴禽有羽，聽舜樂以猶來；天路無梯，望尧雲而不到。」昭宗大嘆賞之。晉王與梁有隙，交兵累年，後晉王數困，欲與梁通和，使書記襲吉為書諭梁、欲修好於梁太祖朱溫，辭甚辨麗。梁太祖使人讀之，至於「毒手尊拳，交相於暮夜，金戈鐵馬，蹂踐於明時」，嘆曰：「李公僻處一隅，有士如此。若吾之智算，得襲吉之筆才，虎傅翼矣！」顧其從事敬翔曰：「善為我答之。」及翔所答，書辭不工。而襲吉之書，多傳於世。

參見
五代史人物列表
骆宾王

註釋

外部連結
廿二史劄記·卷二十二 五代史

906年逝世
Li-XiJi
李姓